Ajmer मोबाइल चुराते युवक को लोगों ने पकड़ा और जमकर की मारपीट, हालत ख़राब
अजमेर न्यूज़ डेस्क, अजमेर संभाग के सबसे बड़े जेएलएन हॉस्पिटल में चोर गिरोह सक्रिय है। सोमवार को चाइल्ड वार्ड में चार्ज पर लगे मोबाइल को चुराकर भागते हुए पब्लिक ने पकड़ लिया और उसकी पिटाई कर दी। बाद में उसे हॉस्पिटल चौकी पुलिस के हवाले किया गया। चोर पकड़े जाने की सूचना मिलते ही अन्य पीड़ित लोग भी चौकी पर पहुंचे और अपने मोबाइल की जानकारी लेने लग गए। पुलिस ने चोर को हिरासत में लेकर पूछताछ शुरू कर दी है। सोमवार को जेएलएन अस्पताल के चाइल्ड वार्ड में भर्ती 15 दिन के बच्चे के पिता कायमपुरा गांव निवासी आमीन (23) पुत्र ताज मोहम्मद ने अपना फोन चार्ज पर लगा रखा था। इसी दौरान वहां एक चोर पहुंचा और मोबाइल लेकर फरार हो गया। कुछ दूर जाते ही पब्लिक ने चोर को पकड़ लिया और उसकी पिटाई कर दी। बाद में पीड़ित मोबाइल मालिक आमीन उसे पब्लिक के साथ हॉस्पिटल चौकी लेकर पहुंचा और पुलिस के हवाले किया।
पीड़ित आमीन ने बताया कि उसका 15 दिन का बच्चा हॉस्पिटल में भर्ती है जिसे सांस लेने में दिक्कत हो रही थी। दोपहर में उसने अपना मोबाइल चार्ज पर लगा रखा था इसी दौरान चोर उसे चोरी कर फरार हो गया। हालांकि उसने कुछ दूरी पर ही चोर को पकड़ लिया। इसकी शिकायत उसके द्वारा चौकी पुलिस को दी गई है। पुलिस के द्वारा आरोपी चोर को हिरासत में लेकर पूछताछ की जा रही है। मोबाइल चोर के पकड़े जाने की सूचना मिलते ही अस्पताल में भर्ती मरीजों के अन्य परिजन भी चौकी पर पहुंचे और अपने मोबाइल की जानकारी नहीं लेने लग गए। सरवाड़ निवासी मुकेश के परिवार वालों ने बताया कि उनका भी मोबाइल देर रात इस ICU के बाहर से चोरी हो गया था। चोरों के द्वारा जेब से मोबाइल चोरी कर फरार हो गए हैं। उन्होंने भी इसकी शिकायत कोतवाली थाना पुलिस को दी है।